Partiya Azadiya Kurdistanê
Partiya Azadiya Kurdistanê an PAK partiyeke li rojhilata Kurdistanê yê. Serokê partiyê Elî Qazî Muhemmed e. Partî Azadî Kurdistan, heta kongreya xwe ya yekemîn bi navê Yekêtî Şoreşgeranî Kurdistanewe xebat dikir. Partî Azadî Kurdistan niha bi rêberiya fermandar Huseyîn Yezdanpena li sengerên Mûsil û Kerkûk li dijî DAÎŞê şer dikin. Piştî bûyera Ferînaz Xûsrewanî, endamên Partî Azadî Kurdistan di beyanên xwe de gotin ku ew ê gelê Rojhilatê Kurdistanê biparêze. Piştî newroza 2016ê Şoreşa Rojhilatê Kurdistanê bi çalakiyeke vê partiyê destpê kir. Serokê partiyê Elî Qazî Muhemmed li ber sedemên nexweşiya xwe dest ji serokayetiya partiyê berda. Huseyîn Yezdanpena bu serokê nû yê vê partiyê Pêşmergeyên vê rêxistinê li dijî şerê DAÎŞê ji aliyên dewleta DYA û hevalbendên wê hatin perwerde kirin. Bi dûçûna serokê vê partiyê Huseyîn Yezdanpena, ew ji aliyê dewletên rojavayî hatîne nasîn di şerê daişê de û got ku şerê li dijî daişê ji bo wan nabe alternatîfek ku şerê li dijî rêjîma Îslamî ya Îranê berdin. Her wisa lêzêde kir û got ku wan di sala 2016ê de kêmanî 6 çalakî li dijî dewleta Îranê kirin e. Her wisa got ku di sala 2015ê de li nêzîkî Kerkûkê, şêwirmendên Amerîkî sê caran ew perwerde kirin e.